Ich, Uͦlrich Zeltner, burgˀ ze Aroͧw, tuͦn kunt mengklichm̄ mit disem brief, dz die bescheidnen Uͦlrich Gernaͧs, burgˀ ze Waltzhuͦt, und Verena, sin eliche wirtin, ze einem
teil, und Hans Meyenberg, burgˀ ze Brugg, Katherin, sin eliche husfroͧw, und Fren, ir swestˀ, ze dem andnˀ teil, ✳ aller ir stoͤssen, misshellungen, vordrungn̄ und ansprachn̄, ✳ so si vō Adelheiden Schererin ✳ und Claus, irs suns, vō Mellingn̄ ✳ guͦtz und erbs wegn̄ ✳ untz uf disen tag, alz dirre brief gebn̄ ist, mit enandnˀ gehebt
haͦnd, ✳ uf mich willenklich und unbetwungenlich komē sint und mir vollen gewalt gebn̄ ✳ si vō einandˀn frûntlich ze scheiden und ze wisen. und haͧnd oͧch beid
teil fùr ✳ sy und ir erbn̄ hefftenklich vˀheisen und gelobt steͣte ze halten und ze vollfuͤren was ich harumb zwûschent inen ussprich ✳ und der usspruch wiset.
da haͧn oͧch ich, der selb Uͦlrich Zeltnˀ, nach raͧt und bedenknust und mit der egẽnten beidˀ teil wissen und willen ✳ harumb usgesprochen und sprichen mit
disem brief: ✳ des ersten ✳ dz Uͦlrich Gˀnaͧs und Ffren, sin eliche wirtin, und ir erbn̄ den egeñten Hans₎ Meyenbˀg, ✳ Katherinē, sin ewirtin, und Ffrenen, ir swestˀ,
und ir aller erbn̄ ungeirt und unbekûmbˀt laͦssen sûllent ✳ an allen den lehen, so die vorgeñt Adelheid Schererin und Claus, ir sun, selig, untz har bracht und nach
ir tod gelaͦssen haben. ✳ und darnach ✳ sûllent die obgẽnten beid teil ✳ ze gelichen teile und erb gaͧn ✳ an allem dem guͦt, so die vorgeñt ✳ Adelheid Schererin, seͣlig,
nach ir tod gelaͦssen haͦt, es sye eigen ✳ ald erb. ✳ und sûllent oͧch beid teil das enandˀ zoͤgen und oͤgen, alz verre si das wissen. ✳ und welher teil dem andnˀ
darinne nit gloͤbn̄ woͤlte, so sol der andˀ teil sin rechte darumb tuͦn, ob er des nit enberen wil. ✳ und wēne oͧch die jetzgeñten beid teil ✳ also teilen
wellent, so sôllent die vorgẽntten Uͦlrich Gernaͧs und Ffren, sin wirtin, ✳ ald ir erbn̄ ob si enwˀend ✳ fûr die zwey viertel kˀnen geltz, ✳ so des selbn̄ guͦtz vˀkoufft
sint, ✳ so vil phēningen an den teil leggen, ✳ alz si do ze maͧl vˀkoufft wurdent. ✳ da widˀ sûllen aber die egẽnten ✳ Hans Meyenbgˀ, Katherin, sin ewirtin,
und Ffren, ir swestˀ, ✳ odˀ ir aller erbn̄ ✳ die garten, ✳ so sy vō den burgˀen ze Mellingen ✳ widˀumb koufft habn̄, oͧch an den teil leggen. oͧch sûllent
beid vorgẽnt teil ✳ alle die nùtz und zins, ✳ so vō̄ den vorgẽnten guͤtˀn gefallen sint sid der egē̄n Adelheidn̄, seͣlign̄, tod ✳ oͧch an den teil leggen.
und was briefen beid teil habent vō des vorgẽnten guͦtz wegn̄, ✳ die soͤllent beid teil enandˀn herus gebn̄, ✳ usgenomē die lehen brief,
so der egē̄n Hans Meiienbgˀ in̄e hett und imͤ zuͦ gehoͤrent, ✳ wurde aber suss ďheinˀ behalten, ✳ der sol doch vō diss hin ✳ kraftlos und tod sin
und dem andnˀ teil gar und gentzlich fûrer keinē schaden mer bringen. ✳ und sûllent oͧch die obgeñten beid teil diss teilen en andnˀ gestatten und tuͦn ze Brugg in der stat, hinant sant Martig tag nechst kûnftig nach dāt ditz brief, aͧn all gevˀd. ✳ ✳ und also heis und
gebût ich, der obgeñt Uͦlr₎ Zeltnˀ, den dikgenanten beiden teiln ✳ disen usspruch und brief steͣte zehalten und ze volfuͤren und welher
teil ✳ aber das nit teͣte ✳ und daran brûchig und sumig wurde und sich das erfunde, ✳ der ist dem andnˀ teil siner sache und ansprach
gar und gentzlich vˀfallen. ✳ und darzuͦ ze ursatz ✳ minem gnedign̄ hˀren grauff Otten, ✳ dem ✳ lantrichtˀ im Ergoͧw, hundtˀ gûldin, ✳ aͧn all
wider red. ✳ und des alles ze stetem urkùnd so haͦn ich, obgẽnt Uͦlr₎ Zeltnˀ, ✳ disen usspruch brief besigelt gebn̄ mit minē anhangenden
ingesigel, darzuͦ habn̄ wir, die obgẽnten beid teil, ich, der vorgeñt Uͦlrich Gernaͧs, min ingesigel fûr mich und die egẽnten Frenen, min
ewirtin, und fûr uns₎ erbn̄ und ich, der egẽn Hans Meiiensperg fûr mich ✳ und die obgeñten Kathˀinen, min ewirtin, und Ffrenen, ir swestˀ,
und uns₎ aller erbn̄ min insigel ze merer sicherheit und stetekeit aller vorgeschribnē dingen oͧch offenlich gehenkt an disen brief,
der gebn̄ ist ✳ an sant Verenentag, des jares, do man zalt vō Cristz gebûrt tusung und vierhundtˀ jare. ✳